Maqsud sultan Kəngərli-Ustaclı

Maqsud sultan Kəngərli (Tam adı: Maqsud sultan Kəngərli-Ustaclı; ) — Kəngərli nəslinin başçısı və Naxçıvanın hakimi (XVI əsrin sonu - XVII əsrin əvvəlləri).

 Həyatı 

Maqsud  bəy Məhəmməd bəy oğlu 1533-cü ildə  Qaradağ vilayətinin paytaxtı Əhər şəhərində anadan olmuşdu. Bütün kəngərlilər kimi döyüşçü olmağı üstün tutmuşdu. O Azərbaycanın və İranın siyasi həyatında mühüm rol oynamışdır. I Şah Abbasın  fərmanı  ilə  sultan  ünvanı  alıb  1589-cu ildə Qaradağa  hakim  təyin  edilmişdi. I Şah  Abbas Vedi çayı kənarında düşərgə salarkən Səfəvi-Osmanlı vuruşmalarında Naxçıvan əhalisinin zərər çəkməməsi üçün Maqsud sultan Kəngərliyə Naxçıvan əhalisini Dizmara və Qaracadağa (indiki Cənubi Azərbaycan) köcürmək barədə əmr etmişdir. Əmri yerinə yetirən Maqsud sultan Kəngərli divan hesabına köçürülmüş əhalini ərzaq və s. zəruri mallarla təmin etmişdi. Maqsud sultan Kəngərlinin xələfləri uzun müddət Naxçıvanda hakim olmuşlar.       1604-cü  ildə  Naxçıvan  vilayətinə  dəyişilmişdi. Bu ildən sonra Naxçıvanın hakimi olmuşdu. Səfəvi-Osmanlı savaşlarında iştirak etmişdi.

Həmçinin bax

Kəngərli eli
Naxçıvan
Qaradağ vilayəti

 İstinadlar 

 Naxçıvan Ensiklopediyası. Azərbaycan Milli Elmlər Akademiyası; Bakı. 2002

Kateqoriya:Sərkərdələr
Kateqoriya:1533-cü ildə doğulanlar
Kateqoriya:Naxçıvanda vəfat edənlər
Kateqoriya:Səfəvi dövlətinin Naxçıvan hakimləri
Kateqoriya:Səfəvi bəylərbəyləri
Kateqoriya:Səfəvi sərkərdələri